Aya Cash
Aya Cash (folút: Aya Rachel Cash; San Francisco, 13 july 1982) is in Amerikaansk toaniel-, film- en tillefyzje-aktrise. Hja is benammen bekend fan 'e komeedzjesearjes You're the Worst en Welcome to Flatch.

Libben en karriêre

Jonkheid en oplieding
Cash waard yn 1982 berne yn San Francisco, yn 'e Amerikaanske steat Kalifornje, dêr't se ek opgroeide. Hja is de dochter fan 'e romanskriuwster Kim Addonizio en de boedistyske preker Eugene Cash, en it bernsbern fan Wimbledon-tenniskampioene Pauline Betz Addie en sportpublisist Bob Addie. Cash is fan mingd Ingelsk-Joadsk etnysk komôf. Se beskôget harsels as Joadinne om't se joadsk grutbrocht waard, mar se praktisearret de religy net mear.

Cash genoat in oplieding oan 'e San Francisco School of the Arts, en behelle letter in bachelorstitel yn 'e skiene keunsten oan it Guthrie Theater Actor Training Program fan 'e Universiteit fan Minnesota.

Aktearkarriêre
Yn 2006 sette Cash útein mei in karriêre as aktrise, wêrby't se ferskate gastrollen ferfolle yn bekende tillefyzjesearjes, lykas de plysjesearjes Law & Order, Law & Order: Criminal Intent en Law & Order: SVU, de komeedzjesearje Modern Family en de dramasearje The Good Wife. Yn 2011 hie se in fêste rol yn 'e komeedzjesearje Traffic Light, dy't ien seizoen rûn.

Fan 2008 ôf spile Cash ek yn films, wêrby't se lytse roltsjes fertolke yn û.m. Off Jackson Avenue (2008), Deception (2008), Winter of Frozen Dreams (2009), The Bits in Between (2009), The Oranges (2011), The Happy House (2013) en Begin Again (2013). Har bekendste filmroltsje hie se as Janet, de assistinte fan Jordan Belfort (spile troch Leonardo DiCaprio) yn The Wolf of Wall Street (2013). Yn 2014 spile Cash ek ien fan 'e haadrollen yn it toanielstik Trudy and Max in Love, dat off-Broadway op 'e planken brocht waard.

Yn 2014 waard Cash as Gretchen Cutler cast yn ien fan 'e haadrollen fan 'e komeedzjesearje You're the Worst, dy't rûn oant en mei 2019. Foar dy rol waard har troch de tillefyzjekritisy rûnom lof taswaaid. De webside The A.V. Club omskreau de fertolking fan har rol yn it twadde seizoen as "de bêste aktearprestaasje fan 2015". Yn 2016 waard Cash foar har rol fan Gretchen Cutler nominearre foar de Critics' Choice Television Award foar bêste aktrise yn in komeedzjesearje.

Cash waard yn 2019 cast as de superheldinne Stormfront yn it twadde seizoen fan 'e swarte komeedzje-dramasearje The Boys, dat fan septimber 2020 ôf beskikber kaam fia streamingtsjinst Prime Video. Ek yn 2020 spile Cash sjoernaliste Cheryl Peterson yn 'e nije komeedzjesearje Welcome to Flatch, dy't útstjoerd waard troch Fox.

Priveelibben
Cash mette senarioskriuwer en tillefyzjeprodusint Josh Alexander doe't se in servearster wie yn in restaurant dêr't er gauris del kaam. Se giene sân jier mei-inoar om foar't se yn 2012 trouden. Se wenje yn New York. Cash is ambassadrise foar INARA, in non-gûvernemintele organisaasje dy't yn 'e boargeroarloch ferwûne rekke bern út Syrje medyske help jout.

Op har rêch hat Cash in tatoeaazje fan in hauk om't har altyd ferteld wie dat "aya" (איה) it Hebriuwske wurd foar "hauk" is. Doe't se Israel besocht, kaam se der lykwols efter dat aya dan in argaysk wurd foar hauk wêze mei, mar dat it yn it modern Hebriuwsk it wurd is foar "hunichfalk", in oar soarte rôffûgel.

Filmografy

|-

|-
|align="center"| 2006 || Law & Order || Janine Lesko || gastrol; ôfl. Kingmaker
|-
|align="center"| 2006 || Law & Order: Criminal Intent || Lori || gastrol; ôfl. Weeping Willow
|-
|align="center"| 2007 || Brotherhood || Martha Danners || gastrol; ôfl. Shelter from the Storm (dûbele ôfl.)
|- 
|align="center"| 2007 || Spellbound || Chrissy || nea útstjoerde pilotôfl.
|-
|align="center"| 2009 || Law & Order: Special Victims Unit    || Katrina Lychkoff || gastrol; ôfl. Hothouse
|-
|align="center"| 2010 || Mercy || Bliss Edlestein || gastrol; ôfl. Too Much Attitude and Not Enough Underwear
|-
|align="center"| 2010 || Strange Brew  || Lizzy || nea útstjoerde pilotôfl.
|-
|align="center"| 2011 || Traffic Light || Callie || haadrol; 13 ôfl.
|-
|align="center"| 2012 || Friday Night Dinner || Lizzy || nea útstjoerde pilotôfl. 
|-
|align="center"| 2012 || A Gifted Man || Trish Sulloway || gastrol; ôfl. In Case of Heart Failure
|-
|align="center"| 2013 || The Newsroom || Shelly Wexler || weromkearende rol; 3 ôfl.
|-
|align="center"| 2013 || We Are Men || Claire || weromkearende rol; 5 ôfl.
|-
|align="center"| 2014–2019 || You're the Worst || Gretchen Cutler || haadrol; 62 ôfl.
|-
|align="center"| 2015 || Modern Family || Vanessa || gastrol; ôfl. Rash Decisions
|-
|align="center"| 2015 || The Good Wife || Amber Audrey || gastrol; ôfl. Don't Fail
|-
|align="center"| 2015 || Sirens || Cindy || gastrol; ôfl. Let Pythons Be Pythons
|-
|align="center"| 2015 || The Walker || ûnbekend || weromkearende rol; 2 ôfl.
|-
|align="center"| 2016 || American Dad! || Jody de servearster || as stimaktrise; gastrol; ôfl. The Unincludeds
|- 
|align="center"| 2016–2019 || Easy || Sherri || weromkearende rol; 4 ôfl.
|-
|align="center"| 2019 || Fosse/Verdon || Joan Simon || minysearje
|-
|align="center"| 2019 || Will & Grace || Olivia Walker || gastrol; ôfl. The Scales of Justice
|-
|align="center"| 2020–2022|| The Boys || Klara Risinger / Stormfront / Liberty    || haadrol (seiz. 2); weromkearende rol (seiz. 3); 10 ôfl.
|-
|align="center"| 2020–2022 || Welcome to Flatch || Cheryl Peterson || haadrol
|-
|align="center"| 2021 || Family Guy || ûnbekend || as stimaktrise; gastrol; ôfl. Peterschmidt Manor
|-
|align="center"| 2022 || Robot Chicken ||ferskaat || as stimaktrise; gastrol; ôfl. May Cause Internal Diarrhea
|-
|align="center"| 2022 || The Girl from Plainville || Katie Rayburn || minysearje
|-
|align="center"| 2022 || The First Lady || Shirley Liebowitz || weromkearende rol; 2 ôfl.
|-

|-
|align="center"| 2008 || Off Jackson Avenue || Olga || 
|-
|align="center"| 2008 || Deception || sekretaresse #2 || 
|-
|align="center"| 2009 || Winter of Frozen Dreams || prostituee || 
|-
|align="center"| 2009 || The Bits in Between || Suzy || 
|-
|align="center"| 2011 || The Oranges || Maya || 
|-
|align="center"| 2012 || Sleepwalk with Me || Hannah || 
|-
|align="center"| 2013 || The Happy House || Wendy || 
|-
|align="center"| 2013 || Begin Again || Jenny || 
|-
|align="center"| 2013 || The Wolf of Wall Street || Janet || 
|-
|align="center"| 2014 || Loitering with Intent || Jesse || 
|-
|align="center"| 2016 || 10 Crosby || Aya || koarte film
|-
|align="center"| 2016 || All Exchanges Final || Dom || koarte film
|-
|align="center"| 2017 || Village People || Barbara || 
|-
|align="center"| 2017 || Mary Goes Round || Mary || 
|-
|align="center"| 2018 || Brand New Old Love || Hannah Becker || 
|-
|align="center"| 2018 || Game Over, Man! || Cassie || 
|-
|align="center"| 2018 || Social Animals || Jane || 
|-
|align="center"| 2020 || Scare Me || Fanny || 
|-
|align="center"| 2021 || We Broke Up || Lori || 
|-
|}

Keppelings om utens
  Folsleine filmografy fan Aya Cash yn 'e Internet Movie Database (IMDb)

Amerikaansk ober of servearster
Amerikaansk telefyzje-akteur
Amerikaansk filmakteur
Amerikaansk toanielakteur
Amerikaansk stimakteur
Amerikaansk persoan fan Ingelsk komôf
Amerikaansk persoan fan Joadsk komôf
Persoan berne yn 1982